विंस्टन सलेम नाम के शहर में स्थित इस रेस्तरां का ये अनोखा डिस्काउंट पिछले चार सालों से जारी है.61 वर्षीय मालकिन मेरी गोर्मे का कहना है, "आप चाहे किसी की भी प्रार्थना करें. किसी के लिए प्रार्थना करें. बस खाने से पहले आपने ऐसा किया तो हम डिस्काउंट देंगे. मुझे लगता है कि प्रार्थना करना और ध्यान लगाना आभार जताने का अच्छा तरीक़ा है."इस बात की चर्चा तब वायरल हो गई जब जॉर्डन स्मिथ नाम के एक ग्राहक ने अपने बिल को फ़ेसबुक पर शेयर कर दिया जिसे कुछ ही घंटों में हज़ारों लाइक्स और शेयर मिले.जॉर्डन के मुताबिक़, "ऐसा कहीं नहीं होता. हमने खाना ऑर्डर किया और जब वो हमारी टेबल पर आया तो हमने पहले प्रार्थना की. जब हम बिल देने लगे तो उसमें 15 फ़ीसदी की छूट मिली."मेरी गॉर्मे ने कहा कि उन्हें यक़ीन नहीं कि उनके रेस्तरां की चर्चा लोग इंटरनेट पर भी करने लगेंगे.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)